### Beslutning

Sagens behandling blev udsat i byrådets møde den 22. juni 2021.

**Beslutningsforslag fra V, KF og DF**

Den seneste tids eksempler med vanvidskørsel, uro og utryghed, ballademagere og bil ræs, og øget antisocial adfærd - og det lige fra [adresse], til [adresse], til [adresse], til vore strande, parker og rekreative områder - kalder på øget politisk opmærksomhed.

Vores Borgere skal ikke føle deres tryghed truet eller føle sig magtesløse.

Den ligegyldighed overfor lov og regler som vi oplever fra bestemte grupper, er ganske enkelt skræmmende. Det samme er det at læse lokale beboere give udtryk for, at de overvejer selvtægt.

Det har stået på de sidste 3-4 år nu, det er støt blevet værre og er åbenlyst meget svært at dæmme op for.

Der anvendes i stigende grad private vagter og det har hjulpet lidt, men det er dyrt og problemerne løses kun delvist, og de private vagter har også kun begrænset mandat.

Politiet har nok at gøre på alle fronter, og der er indtil nu ikke lykkedes i samarbejdet med kommunen at finde frem til brugbare eller langtidsholdbare løsninger. Men der tegner sig også et mere generelt billede af et behov for ekstra fokus på tryghed tættere på borgeren i takt med at [adresse] vokser og der sker stor fortætning, helt nye byer og bykvarterer etableres, sociale boligområder omdannes - mange store greb i byens fundament.

Vi skal have trygheden tilbage i både politisk og i praktisk fokus. Vi skal have tryghed tættere på borgeren.

Det er vigtigst, at der bliver gjort noget nu, selvfølgelig, men det er lige så vigtigt, at der bliver gjort noget på den lange bane.

Derfor foreslår Venstre, Konservative og Dansk Folkeparti at [adresse] går i tæt dialog med regeringen med henblik på, at indgå i forsøgsordningen om [adresse] (se nedenfor), herunder videreformidle de erfaringer og udfordringer som vi oplever i [adresse], således at ordningen giver konkrete muligheder for samarbejdet mellem Tryghedsvagterne og politiet til at håndtere de problemer der især præger trygheden i vores by.

Muligheden for Tryghedsvagter er på vej jf. Aftale om politiets og anklagemyndighedens økonomi 2021-2023, hvor hensigten at sikre et politi, der rykker ud, når danskerne har brug for det, og er til stede og tilgængeligt i hele landet. Der skal sættes hårdt ind over for dem, som ikke vil overholde de fælles spilleregler.

Aftalen har også til formål at bringe politiet tættere på borgerne.

Politiet skal være nærværende og langt mere til stede lokalt. Ressourcer og kompetencer skal i højere grad anvendes tæt på borgerne i politikredsene, og det lokale handlerum til at træffe beslutninger tættere på borgerne skal styrkes.

I forlængelse heraf åbnes der mulighed for at indgå i en forsøgsordning om [adresse]:

“Aftaleparterne er enige om, at der skal etableres en forsøgsordning, der løber i aftaleperioden, hvor kommunerne får bedre mulighed for at anvende vagter, vægtere og eventuelt ny teknologi, der kan supplere politiets arbejde med at opretholde ro og orden. Det er op til den enkelte kommune, om kommunen vil gøre brug af ordningen. Aftaleparterne vil blive præsenteret for en model for den nærmere udformning af forsøgsordningen i første halvdel af 2021. Den konkrete model skal tage højde for eventuelle retssikkerhedsmæssige problemstillinger, ligesom det skal sikres, at kommunen anvender godkendte vagt- og sikkerhedsfirmaer eller godkendte kommunalt ansatte vagter. Forsøgsordningen kræver etablering af det nødvendige lovgrundlag.”

Det indstilles at

* Venstre, Konservative og Dansk Folkeparti i [adresse] stiller hermed forslag om, at [adresse] går i tæt dialog med regeringen med henblik på at indgå i forsøgsordningen om [adresse], herunder videreformidle de erfaringer og udfordringer som vi oplever i [adresse], således at ordningen giver konkrete muligheder for samarbejdet mellem Tryghedsvagterne, kommunen og politiet til at håndtere de problemer der især præger trygheden i vores by negativt.

Stillet at Paw Pedersen. Venstre; Maiken Andersen, konservative, Yrsa Frandsen, Dansk Folkeparti

### Sagens forløb

22-06-2021 [adresse]
Sagens behandling blev udsat i byrådets møde den 22. juni 2021.
 18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.